ועדת הכלכלה, כנסת 25, פרוטוקול מספר 189, 2023-07-23 00:00

דוד ביטן: הצעת תקנות התעבורה (הפעלת מצלמות בידי רשות מקומית לשם תיעוד שימוש שלא כדין בנתיב תחבורה ציבורית), (תיקון) התשפ"ג-2023

דוד ביטן:  זה מה, בעיריית תל אביב שמצלמת כל היום?     

אילת פלדמן: יש היום כבר חוק ותקנות שמדברים על רשויות מקומיות לרבות עיריית תל אביב ועכשיו בעצם התקנות האלה נועדו להתאים את התקנות לתיקון שעבר בחוק ההסדרים לפני כמעט שנתיים, שמאפשר בעצם למשרד התחבורה לאכוף גם הוא באמצעות מצלמות

דוד ביטן: אז למה זה בידי רשות מקומית?     

אילת פלדמן: אז אני אולי אני אקדים רגע - - -     

דוד ביטן: הכוונה פה לשתיים פלוס, שלוש פלוס כל הדברים האלה?     

אילת פלדמן: כן

אילת פלדמן:  גם שתיים פלוס שלוש פלוס, גם בנתיבים עירוניים

דוד ביטן: אז לא מדובר פה על עיריות אלא דווקא על - - -     

אילת פלדמן: על משרד התחבורה

דוד ביטן: בין-עירוני?     

אילת פלדמן: נכון, לאו דווקא בין-עירוני זה יכול להיות גם עירוני

אילת פלדמן:  כאשר העירייה בעצמה לא מבצעת אכיפה משרד התחבורה יכול להיכנס, ואם העירייה רוצה להיכנס ולעשות את האכיפה בעצמה היא מודיעה למשרד התחבורה והוא יוצא החוצה

אילת פלדמן:  זה מופיע כבר היום בתוך הפקודה, בתוך החוק הראשי

אילת פלדמן:  כל מה שאמרתי עכשיו מופיע בחוק הראשי

אילת פלדמן:  שרת התחבורה יכולה להסמיך מפקחים לבצע את האכיפה הזאת באמצעות מצלמות

אילת פלדמן:  יש לנו היום תקנות שמדברות על רשויות מקומיות בלבד, ובעצם התיקון הנוכחי נועד לעשות התאמות - - -     

דוד ביטן: אותו תשלום קנס? אותו קנס?     

אילת פלדמן: הכול אותו דבר

דוד ביטן: כמה 500 שקל?     

אילת פלדמן: אני מודה שאני לא זוכרת אבל אנשי משרד התחבורה פה אתנו

אילת פלדמן:  אני רק אסביר למה משרד המשפטים מציג את התקנות

אילת פלדמן:  בעצם באכיפה באמצעות מצלמות יש היבטים של פרטיות ולכן התקנות האלה ספציפית שמדברות על מה עושים - - -     

דוד ביטן: הבנתי

דוד ביטן:  איפה משרד התחבורה?     

קריאה: הם לא התחברו לזום, זה טיבו של הזום

דוד ביטן: מה זה לא התחברו?     

קריאה: כתבו לי שמחכים שיתחיל

קריאה:  אולי צריך להכניס אותם?     

דוד ביטן: כמה היום הקנס? 500 שקל? טוב, תתחילו לקרוא בינתיים

דוד ביטן:  הבנתי שאין הערות ליועצת המשפטית, הכול מוסכם

דוד ביטן:  אז בסדר קדימה

אילת פלדמן: בתוקף סמכותי לפי סעיף 27א1(יד) לפקודת התעבורה  (להלן – הפקודה), ובהתאם לסעיף 61ח לפקודה, באישור ועדת הכלכלה של הכנסת, אני מתקין תקנות אלה:         כאן הקראתי תיקון שנעשה אחרי השיח עם הייעוץ המשפט לוועדה, שבוא אמרנו שנפנה למשרד התחבורה באופן כללי ולא ליחידה ספציפית, במקרה שיהיו שינויים ארגוניים אנחנו לא צריכים להתאים את עצמנו דווקא למבנה ארגוני מסוים

אילת פלדמן:          אני אעצור רגע ואגיד שכל התיקונים שעשינו עד עכשיו הם תיקונים טכניים מ-"רשות מקומית ל-"רשות אוכפת", והגדרנו רשות אוכפת הן כרשות מקומית והן כמשרד התחבורה

אילת פלדמן:          כאן זה תיקון שמיועד לשקף את זה שיש כבר תמרור ייעודי לסימון של מצלמה ולכן אין צורך במילה הכללית "שלטים"

אילת פלדמן:              אז כאן יש כמה תיקונים, סעיפים קטנים 5,4 ו-6 הם תיקונים לשוניים: במקום "רכב עבר עברה", "רכב לא עובר עברה", נועדו להתאים את הלשון לכך שיש עברה שנעברה באמצעות נסיעת הרכב

אילת פלדמן:  והתיקון האחרון הוא תיקון שנוסף בעקבות הערות היועץ המשפטי לוועדה, שוב עניין תיקון של ההפניה

אילת פלדמן:  מאחר ש 27א1 (יא) לא מתייחס למשרד התחבורה, עשינו כאן תיקון שוב טכני לסעיף

אילת פלדמן:          תקנה 11 מדברת על מורשי הגישה לצילומים

אילת פלדמן:  התיקון המהותי שהוסף פה בעקבות ההכנה לדיון הוא הוספה של תובע שיהיה גם הוא בעל הרשאת גישה לתצלומים, מאחר ומפקח ויועץ משפטי לא בהכרח מכסים את כל האפשרויות ורוצים לאפשר גם להסמיך תובע לעניין הזה

דוד ביטן:    אז אני מסכם, אותן תקנות כמו הרשות המקומית בתיקונים המחויבים כדי שאפשר יהיה להטיל קנסות ע"י משרד התחבורה על נתיבים שלהם או על נתיבים שהעיריות לא אוכפות

דוד ביטן:  כן?     

אילת פלדמן: נכון

דוד ביטן:    אבל אם העירייה לא אוכפת למה אתם צריכים להיכנס בנעליה?     

אילת פלדמן: אז כמובן משרד התחבורה יידע להסביר את זה טוב יותר

אילת פלדמן:  אבל אני כן אגיד ככה במשפט אחד שבשנים האחרונות ישראל השקיעה באופן מאוד מסיבי בהקמה של נתיבי תחבורה ציבורית, אבל אין בהם היום מספיק אכיפה

דוד ביטן: אין גם מספיק נתיבים

דוד ביטן:  לא רק אין אכיפה

דוד ביטן:  כל הזמן אתם מדברים רק על מה שמתאים לכם

דוד ביטן:  אבל את לא אחראית על זה, זה נכון

אילת פלדמן: אני משרד המשפטים

דוד ביטן: טוב

דוד ביטן:  מאה אחוז

דוד ביטן:  היועצת המשפטית משהו את רוצה להגיד?     

ורד קירו זילברמן: אנחנו ישבנו ומה שכתוב חלק מההערות שלנו התקבלו, ומסוכם עלינו

דוד ביטן: אני לבד, אז התקנות עברו

דוד ביטן:  תודה רבה